Ezinye izaguga ezikhulume ne-Echo zithe ziyabikelwa njalo uma ngabe zizoya kuyohola ngoba ziyazi zihambela ukuyohlukunyezwa.
UNkk Horonotha Dlamini (66) uthe njalo uma ngabe beyohola bafika ama phara esebeke inqwaba yamatshe lapho ekumele engabe babamba khona ulayini bese ebatshele ukuthi ngabe befuna ukuba ngaphambili kumele bakhokhe imali.
“Uvuka ekuseni uye lapha ufike uhlale usuku lonke ushiswe ilanga ulinde ukuhola uma kubanda usuke ubulawa amakhaza khona. Nakuba lamakhadi esinawo manje esivumela ukuba sikwazi ukuyokhipha ezitolo inkinga esiba nayo ukuthi iningi lethu sesingabantu abadala kanti ngesikhathi ufika esitolo ufika usuyikhohliwe inamba ekumele ukhiphe ngayo imali bese bayakujikisa. Singakujabulela kakhulu ukubuyiselwa ezikhungweni zethu ngoba besazi khona ukuthi siphephile futhi kunabantu abasigadile,” kubeka yena.
“Siyazi ukuthi lesi isinqumo esathathwa kuzwelonke ngakho ke ngeke size sithembise ukuthi bazobuyiselwa kodwa sizozama. Into esingabayala ngayo nje abantu abadala ukuthi kumele bazame ukuthi bayohola imali yabo ezitolo ngoba kuphephile futhi kuyashesha kodwa benze isiqiniseko sokuthi abavumeli noma ubani ukuba abasize ngoba bangagcina sebelahlekelwe iyona yonke imali yabo,” kubeka yena.